خاریجی ایشلر ناظیری مولود چاووش اوغلو آمریکا‌لی‌لارین سوریه-ده ترور تشکیلاتی پ.کا.کا-نین بیر حیسه‌سی اولدوغونو قبول ائتمه‌لرینه باخمایا‌راق ی.پ.گ ایله امکداش‌لیق ائتدیک‌لرینی سؤیله‌دی.
چاووش اوغلو آلمانیادا چاپ‌دان بوراخیلان " Süddeutsche Zeitung " قزئتینه وئردیگی موصاحیبه‌ده امریکانین ترور تشکیلاتی ی.پ.گ ایله امکداش‌لیغینی دیرلندیریب.
ناظیر بیلدیریب کی، امریکا‌لی‌لار سوریه-ده ترور تشکیلاتی پ.کا.کا-نین بیر حیسه‌سی اولدوغونو قبول ائتمه‌لرینه باخمایا‌راق ی.پ.گ ایله امکداش‌لیق ائدیرلر. آوروپا دا بونو بیلیر. بون‌لار ریاکاردیر. ی.پ.گ-نین نظارتیندکی بؤلگه‌لردن عینی ایدئولوژی دن اولمایان 400 مین کورد چیخاریلدی. بون‌لارین اکثریتی تورکیه-‌ده و گئری قاییدا بیلمیرلر.
مولود چاووش اوغلو آوروپا اینسان حاق‌لاری محکمه‌سی‌نین (AİHM) ترورلا علاقه‌ده اولدوغونا گؤره حبس ائدیلن بیر سیاسی پارتیی‌نین برابر حقوق‌لو صدری صلاح الدین دمیرتاش ایله علاقه‌دار قبول ائتدیگی قرارین خاطیرلادیلماسی قارشی‌سیندا ایسه دئییب کی، آوروپا اینسان حاق‌لاری محکمه‌سی دمیرتاش باره‌سینده داها اول فرقلی قرار آلمیشدی . بو، سیاسی قراردیر. آوروپا اینسان حاق‌لاری محکمه‌سی‌نین قرارلارینی تطبیق ائتمه‌ین موختلیف آوروپا بیرلیگی اؤلکه‌لری وار. مثال اوچون یونانیستان-‌داکی تورک آزلیغین آوروپا اینسان حاق‌لاری محکمه‌سی قرارینا باخمایراق درنک آدلاریندا تورک آدیندان ایستیفاده ائتمه‌مه‌سی. آتن بونو 10 ایلدیر تطبیق ائتمیر. یونانیستانا تضییق ائدن وارمی؟ بورادا اساس موضوع سیاستین عکسینه حقوق و قانون‌دور. دمیرتاش ترور تشکیلاتی پ.کا.کا-نی دستکلدیگینی گیزلتمه‌دی.
مولود چاووش اوغلو حل پروسه سی دؤورونده کئچیریلن گؤروش‌لره ده موناسیبت بیل‌دیره‌رک وورغولاییب کی، بو پروسه ین نتیجه اولا‌راق خیری اولمادی، گله‌جکده ده خیری اولمایاجاغی معلوم‌دور. پروسه سدن سوی-ایستیفاده ائدیلدی. ترک-سلاح ائدیلمه‌سیندن ایمتینا ائتدی‌لر و چوخ سایدا گوناه‌سیز اینسان اؤلدو.
